19/04/2021
BANSANGO YA MIKILI NYONSO
Mopɛpɛ babengi Seroja ebebisi biloko mingi na ekólo Indonésie mpe Timor-Oriental
Esika
Bisanga ya Nusa Tenggara na Ɛsti ya Indonésie mpe Timor-Oriental
Likama
Na mokolo ya 04/04/2021, mopɛpɛ babengi Seroja ebebisaki biloko mingi mpe ememaki biloko mosusu
Makambo oyo ekómeli bandeko na biso
Bandeko soki 236 balongwaki na bandako na bango
Bandako oyo ebebaki
Indonésie
Bandako 45 ya bandeko na biso ebebaki mwa moke
Bandako 8 ya bandeko ebebaki makasi
Bandako ya Bokonzi 3 ebebaki mwa moke
Timor-Oriental
Bandako 19 ya bandeko na biso ebebaki mwa moke
Bandako 10 ya bandeko ebebaki makasi
Lisungi ya bandeko
Na Indonésie, Komite ya kopesa lisungi etyamaki mpo na kosunga bandeko. Komite yango ebongisamaki mpo na kobongisa Bandako ya Bokonzi oyo ebebaki mpe bandako oyo ebebaki makasi
Bakɛngɛli ya zongazonga bazali kosunga na elimo mpe kobɔndisa bandeko oyo bakutani na makama
Kaka nsima ya kobɛta ya mopɛpɛ yango, bankulutu balukaki bisika ya kofanda mpo na bandeko oyo balongwaki na bandako na bango. Bankulutu bamibongisaki mpe mpo na kopesa bandeko bilei, mai mpe biloko mosusu oyo basengeli na yango. Basalisaki mpe mpo na kobongisa bandako oyo ebebaki
Na Timor-Oriental, bankulutu babandaki mpe kobongisa bandako oyo ebebaki mpe kopesa bandeko bilei mpe biloko mosusu oyo bandeko basengeli na yango. Bankulutu bazwaki mpe bibongiseli mpo na koluka bisika ya kofanda mpo na bandeko oyo bandako na bango ebebaki
Bakomite yango nyonso ezali kosala na boyokani na malako etali komibatela na maladi mabe ya COVID-19
Tozali na botɔndi mingi mpo na lisalisi oyo Yehova azali kopesa na nzela ya “mosala” ya kopesa lisungi na lisangá ya bokristo.—2 Bakorinti 9:13.
unk lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn ces_Latn lin_Latn lin_Latn lin_Latn ace_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn